
Michael Jackson er et 


rumvæsen 



Nogle hævder, at der lever aliens blandt os. 
Regeringen i USA vil imidlertid ikke afsløre 
dette faktum, fordi den er bange for at skabe 
panik. 

Derfor har man valgt at lade en af de kendte 
og populære aliens forvandle sig langsomt for 
øjnene af hele verden. Mange undrer sig over, 
hvad der sker med Michael Jacksons ansigt. 
Denne alien-teori er 

konspirationsteoretikernes forklaring på den 
mærkelige forvandling. 

Dette er blot et af de mange konspirations-telegrammer, du kan læse på 
SUFOI's nye hjemmesidesektion om sammensværgelsesteorier. 

Besøg: Konspirationsteorier. 



Kan vi rejse til 
stjernerne? 

Skandinavisk UFO Informations lokalgruppe i Vanløse afholder foredrag i 
Vanløse Medborgerhus torsdag den 6. marts kl. 19. Foredragsholder er 
astrofysiker Michael Linden-Vørnle fra Tycho Brahe Planetarium. Han vil belyse 
spørgsmålet: Kan vi rejse til stjernerne? 

Et tryk på en knap, og vi befinder os på den anden side af Mælkevejen. I 
mange science fiction film er der nærmest ingen grænser for, hvor langt vi kan 
komme på et splitsekund ved at rejse i „hyperrummet" eller bruge „warp- 
drive". Selv om der langt hen ad vejen er tale om fri fantasi, så er der ingen 
tvivl om, at almindelige raketter er uegnede til en rejse til selv de nærmeste 
stjerner. 





I foredraget ser astrofysiker Michael Linden-Vørnle på, hvilke problemer der 
skal overvindes for at slå bro over de umådelige afstande i Universet, og hvilke 
tiltag der gøres for at sende mennesket på den ultimative odyssé - rejsen til 
stjernerne. 

Af pladshensyn er tilmelding nødvendig. Kontakt venligst Susanne Skovlund på 
tlf. 48 18 94 49. 

Ved fremmødet opkræves 25 kr. til dækning af lokalgruppens udgifter (kaffe, 
te småkager m.v.). 

Vel mødt! 


Venus på spil igen 

■ Planeten Venus kan om 

morgenen i klart vejr ses på 
den sydøstlige himmel, en 
times tid inden Solen står 
op. Venus står som en 

klartlysende stjerne og 
funkler på den tidlige 
morgenhimmel, inden 

Solens lys efterhånden 
dominerer og får den ellers 
strålende Venus til at 

blegne og forsvinde. Som 
så ofte før har Venus i 

denne tid været årsag til 

Månen og Venus fotograferet i USA. rapporter om ufo¬ 

fænomener, blandt andet til Danmarks Radio's Regionalen i Næstved. 

En af lytterne, Gunnar Jacobsen fra Hyllinge ved Næstved, fortalte om den 
meget kraftigt lysende stjerne, der var at se på den sydøstlige himmel kl. 6 
søndag morgen den 16. februar. Den lyste lige så kraftigt som en militær 
lysgranat, men blev hængende på samme sted ret længe. Han så på den i en 
lille halv time, og undervejs ændrede den form fra rund til aflang. Til tider 
lignende den et lysstofrør. 

En del lyttere har ringet med 
samme observation og siger, at det 
ikke er første gang, de har set den. 

En lytter mener, det er 
rumstationen ISS. En anden mener 
en satellit. 

SUFOI's lokale mand, Ole 
Henningsen, var derfor den 20. 
februar kl. 08.15 gæst i Regionalen 
hos studievært Anders Bisgaard for 
at kommentere de lokale 
beretninger og fortælle om 
personlige oplevelser med ufo¬ 
fænomener. Ole Henningsen i Regionalen med 

studievært Anders Bisgaard. 





På trods af, at observatøren beretter om en ændring af lysets form, er Ole 
Henningsen dog ikke i tvivl om, at der er tale om Venus. Det er jo desuden 
nemt at overbevise sig selv om ved at gå ud og kigge på himlen igen næste 
morgen ved samme tid. 

En satellit er der ikke tale om, og slet ikke den internationale rumstation ISS, 
der ikke kunne ses på himlen fra danske breddegrader på det nævnte 
tidspunkt. 



En kvindelig lytter fortalte kort om sin observation af 
et lysfænomen, der lignede lidt efter et juletræ med 
lys. Ud fra de få detaljer var det svært at give et 
kvalificeret bud på, hvad der i virkeligheden var 
observeret. 

En af årsagerne til en del ufo-rapporter i denne tid, 
planeten Venus, står i marts måned op på den østlige 
himmel om morgenen ved 5.30-tiden, og planeten 
Jupiter ses lyse klart på den sydlige aftenhimlen ved 
21-22-tiden i marts måned. 

Ringplaneten Saturn er også på færde i den kommende 
måned. Den ses på den sydlige himmel ved 
solnedgang og går ned i vest ved 2-3-tiden om natten. 
Læs mere om planeten Venus på Danmarks Radios 
temasider på adressen: 

http://www.dr.dk/videnskab/praes/univers/venus.shtm 


DR Regionalens skilt med flot ufo¬ 
lampe. 


Rumstationen kan 

igen 

Den internationale rumstation ISS kan 
nu igen ses på himlen fra Danmark. Når 
vejret igen bedres, vil rumstationen 
som en meget stor klartlysende stjerne 
ses bevæge sig hen over den sydlige 
himmel fra vest mod øst. 

De omtrentlige tidspunkter for 
tilsynekomst og forsvinden ses i 
nedenstående skema, men 

beregningerne kan afvige nogle 
minutter. Gå derfor ud i god tid, hvis du vil kigge nærmere på ISS, der i 
øjeblikket er bemandet med to amerikanske og en russisk astronaut. 
Rumstationen befinder sig i sit kredsløb om Jorden i en højde af 383-399 km. 
Når den ses i syd fra Danmark, vil den rent geografisk befinde over 
Midttyskland. 







Det er faktisk muligt at fotografere ISS med kraftige teleobjektiver, så hvis 
nogen af vore læsere tager nogle gode, spændende fotos af rumstationen med 


avanceret udstyr, vil vi da gerne høre nærmere. 

Send ufo-mail til familie, venner og bekendte! 

Synes du, at ufo-mail er spændende oplysninger og interessant læsning, så 
send denne ufo-mail videre til din familie, dine venner og bekendte. 

Så har de også muligheden for at modtage ufo-mail gratis og uforpligtende, 
når der sker noget nyt: 

Danske og udenlandske observationer eller fotografier, aktuelle 
himmelfænomener og spændende tilbud på ufo-materialer. 



























